《故园脩竹日在目中家人来都下问以诗五首 其一》
明代·孙承恩

园中旧竹千馀个，荣悴新来近若何。愁闻岁晚冰霜厉，尚欠春若雨泽多。

有无老宿参禅至，几见高人载酒过。尘土汩人三二载，伫思归日荫婆娑。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章若厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。